На основу Одлуке Општинског већа општине Љубовија о расписивању Јавног позива за учешће привредних субјеката у спровођењу мера енергетске санације породичних кућа и станова број 06-137/2022-02 од 07.06.2022. године и Правилника о суфинансирању мера енергетске санације породичних кућа и станова бр. 06-94/2022-02 од 18.04.2022. године, општина Љубовија

Расписује

**Јавни позив**

**за учешће привредних субјеката у спровођењу мера енергетске санације породичних кућа и станова на територији општине Љубовија**

У оквиру реализације Одлуке о финансијској подршци домаћинствима у процесу енергетске санације бр. 06-100/2022-02 од 18.04.2022. године а у складу са чланом 15. Правилника о суфинансирању мера енергетске санације породичних кућа и станова, расписује се Јавни позив ради избора привредних субјеката који се баве производњом, услугама и радовима на енергетској санацији стамбених објеката. Мере енергетске санацијеу домаћинствима предвиђене Правилником спроводе се кроз сарадњу са привредним субјектима који се баве производњом, услугама и радовима на енергетској санацији стамбених објеката, а крајњи корисници бесповратних средстава су домаћинства на територији општине Љубовија. Домаћинства која остваре право на суфинансирање могу набавити добра или услуге искључиво од привредних субјеката изабраних путем овог јавног позива.

Циљ спровођења мера енергетске санације је унапређење енергетске ефикасности и повећано коришћење обновљивих извора енергије у домаћинствима на територији општине Љубовија.

**I ПРЕДМЕТ**

Предмет Јавног позива је спровођење следећих мера енергетске ефикасности:

**1) заменa спољних прозора и врата и других транспарентних елемената термичког омотача са одговарајућим термичким својствима према негрејаним просторијама, за породичне куће и станове**

Ова мера обухвата и пратећу oпрему за прозоре/врата, као што су окапнице, прозорске даске, ролетне, капци и др, као и пратеће грађевинске радове на демонтажи и правилној монтажи прозора/врата, као што је демонтажа старих прозора/врата и одвоз на депонију, правилна монтажа прозора, обрада око прозорa/врата гипс-картон плочама, глетовање, обрада ивица и кречење око прозора/врата са унутрашње стране зида.

Удео средства подстицаја износи максимално 50% од вредности укупне инвестиције са ПДВ-ом по појединачној пријави, а максимално 140.000,00 динара са ПДВ-ом.

**2) постављање и набавка материјала за термичку изолацију зидова, таваница изнад отворених пролаза, зидова, подова на тлу и осталих делова термичког омотача према негрејаном простору, за породичне куће**

Укупан износ средстава подстицаја која се додељују за ову меру, представља мањи износ од:

1. 50% од вредности укупне инвестиције са ПДВ ом, а максимално 210.000,00 динара са ПДВ-ом, и;
2. износа који се добија множењем површине из достављене профактуре, са износом од 2.000,00 динара са ПДВ-ом.

**3) постављање и набавка материјала за термичку изолацију испод кровног покривача, за породичне куће**

Ова мера може обухватити, у случају да је оштећен кровни покривач и хидроизолациони кровни систем, грађевинске радове на замени хидроизолације и других слојева кровног покривача, као и лимарске радове, али не и радове на замени конструктивних елемената крова.

Укупан износ средстава подстицаја која се додељују за ову меру, представља мањи износ од:

1. 50% од вредности укупне инвестиције са ПДВ ом, а максимално 150.000,00 динара са ПДВ-ом, и;
2. износа који се добија множењем површине из достављене профактуре, са износом од 1.500,00 динара са ПДВ-ом.

**4) набавка и инсталација котлова на природни гас и/или биомасу (дрвни пелет, брикет, сечка), грејачa простора, или замена постојећег грејача простора (котао или пећ) ефикаснијим, за породичне куће и станове**

Удео средства подстицаја износи 50% од вредности укупне инвестиције са ПДВ-ом по појединачној пријави, а максимално:

- 85.000,00 динара са ПДВ-ом за котлове на гас;

- 110.000,00 динара са ПДВ-ом за котлове на биомасу (пелет и сечка).

**5) замена постојеће или уградња нове цевне мреже, грејних тела-радијатора и пратећег прибора за породичне куће и станове**

Удео средства подстицаја износи 50% од вредности укупне инвестиције са ПДВ-ом по појединачној пријави, а максимално 120.000,00 динара са ПДВ-ом.

**6) набавка и уградња топлотних пумпи и пратеће инсталације грејног система (грејач простора или комбиновани грејач) за породичне куће**

Удео средства подстицаја износи 50% од вредности укупне инвестиције са ПДВ-ом по појединачној пријави, а максимално 250.000,00 динара са ПДВ-ом.

**7) набавка и уградња соларних колектора у инсталацију за централну припрему потрошне топле воде за грејање санитарне потрошне топле воде и пратеће инсталације грејног система за породичне куће**

Укупан износ средстава подстицаја која се додељују за ову меру, представља мањи износ од::

1. 50% од вредности укупне инвестиције са ПДВ ом, а максимално 140.000,00 динара са ПДВ-ом, и;
2. износа који се добија множењем количине топле воде из достављене профактуре, са износом од 650,00 динара са ПДВ-ом.

 Критеријуми енергетске ефикасности морају да задовоље следеће минималне услове:

1. Спољна столарија са следећим минималним техничким карактеристикама (U-коефицијент прелаза топлоте):

 - U≤ 1,5 W/m2K за прозоре и балконска врата

 - U ≤ 1,6 W/m2K за спољна врата

 2) Подразумевани прозори и врата су ПВЦ, беле боје.

1. Спољни зид на породичним кућама следећих карактеристика:

- минимална дебљина за термичку изолацију износи 10 цм, осим уколико нема техничких могућности да се постави та дебљина изолације.

1. Минимални степен корисности котла (грејача простора) на биомасу (дрвни пелет, брикет, сечка) износи 85%;
2. Минимални степен корисности котла (грејача простора) на природни гас износи 90%;

**II ПРАВО УЧЕШЋА НА ЈАВНОМ ПОЗИВУ**

На јавном позиву могу учествовати привредни субјекти који врше испоруку и радове на уградњи материјала, опреме и уређаја и испуњавају следеће услове:

* да су уписани у регистар АПР-а, а регистровани су као привредна друштва и предузетници најмање шест месеци од дана подношења пријаве,
* да над њима није покренут стечајни поступак или поступак ликвидације,
* да имају атесте за материјале и производе - исти морају гласити на подносиоца пријаве.

**III ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ ПРИ ПОДНОШЕЊУ**

**ПРИЈАВЕ**

**Пријава коју на јавни позив подноси привредни субјект садржи пријавни образац (Прилог 1) са пратећом документацијом (Прилог 2 – Изјава подносиоца пријаве, Прилог 3 – Изјава подносиоца пријаве - образац 1 и 2).**

**Попуњени, оверени и одштампани пријавни образац се подноси у три примерка (један оригинал и две копије).**

Пријавни образац се налази у прилогу јавног позива и садржи нарочито:

1. опште податке о привредном субјекту;
2. податке о законском заступнику;
3. профил привредног субјекта;
4. врсте мера за које се нуди услуга.

**Уз пријавни образац и пратећу документацију подносилац пријаве доставља и:**

* потврду надлежног органа да над њим није покренут стечајни поступак или поступак ликвидације;
* атесте за материјале и производе (за меру за коју конкурише)
* ценовник са роком важења цена (за меру за коју конкурише) – све цене морају бити дате у динарима са ПДВ-ом

Подносиоци пријаву за учешће на јавном позиву попуњавају на српском језику, ћириличним писмом. Комплетна документација која се подноси приликом пријаве мора бити на српском језику.

За предузетнике је потребно да изјаву достави лице које је регистровало обављање делатности као предузетник. За задруге потребно је доставити изјаву директора. Ова изјава мора бити дата након датума објављивања јавног позива.

У случају да је оснивач привредног субјекта страно правно лице, узима се изјава коју ће дати законски заступник привредног субјекта подносиоца захтева. Уколико постоји више законских заступника подносиоца захтева потребно је да сви доставе наведену изјаву која не мора бити оверена код нотара.

У случају да је оснивач привредног субјекта страно физичко лице потребно је да сви законски заступници привредног субјекта подносиоца захтева доставе наведену изјаву која не мора бити оверена код нотара.

**IV ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Документација за Јавни позив може се преузети на интернет страници општине Љубовија или лично на писарници Општинске управе општине Љубовија и иста садржи:

− Комплетан текст Јавног позива,

− Прилог 1 - Пријавни образац,

− Прилог 2 –Изјава подносиоца пријаве,

− Прилог 3 – Изјава подносиоца пријаве (образац 1 и 2),

− Прилог 4 - Критеријуми за оцену Пријаве.

**V КРИТЕРИЈУМИ ЗА ИЗБОР ПРИВРЕДНИХ СУБЈЕКАТА**

Критеријуми за рангирање привредних субјеката обухватају следеће:

1. цене кључних добара заједно са уградњом за меру за коју конкуришу;
2. рок важења цена за меру коју конкуришу;

У Прилогу 4 Јавног позива детаљно је дефинисан начин бодовања по наведеним критеријуми за избор привредних субјеката.

Јавним позивом се одређује максимални број бодова по сваком од критеријума и број бодова по поткритеријумима, ако су поткритеријуми дефинисани у оквиру појединих критеријума.

Укупан максимални број бодова по свим критеријумима и поткритеријумима примењеним на поједини Програм не може прећи 100.

**VI МЕСТО И РОК ДОСТАВЉАЊА ПРИЈАВА**

 Подносиоци пријаву за учешће на јавном позиву попуњавају на српском језику, ћириличним писмом.

 Попуњени, оверени и одштампани пријавни образац у три примерка (један оригинал и две копије) и пратећа документација достављају се у затвореној коверти са назнаком: **„Пријава за јавни позив за учешће привредних субјеката у спровођењу мера енергетске санације породичних кућа и станова – не отварати“,** са пуном адресом пошиљаоца на полеђини коверте.

 Комплетна документација за јавни позив се доставља у затвореној коверти.

 Пријаве доставити поштом на адресу – Општина Љубовија, ул. Војводе Мишића 45, Комисија за реализацију мера енергетске санације, или лично на писарници у згради Општинске управе општине Љубовија.

 Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин (нпр. факсом или електронском поштом) неће бити узете у разматрање. Непотпуне и неблаговремене пријаве неће бити узете у разматрање.

 **Рок за подношење пријава је 15 дана од дана објављивања јавног позива.**

 **За све додатне информације и обавештења у вези Јавног позива подносилац пријаве може се обратити на контакт телефон 015/561-411 или на е-mail: darko.vasic@ljubovija.rs.**

**VII ОДБАЦИВАЊЕ ПРИЈАВЕ**

Непотпуна, неуредна и неблаговремена пријава биће одбачена решењем.

**VIII ОЦЕНА, ИЗБОР И ОБЈАВЉИВАЊЕ ОДЛУКЕ О ИЗБОРУ ПРИВРЕДНИХ СУБЈЕКАТА**

 Оцењивање и рангирање приспелих пријава привредних субјеката врши се применом критеријума из одељка V - КРИТЕРИЈУМИ ЗА ИЗБОР ПРИВРЕДНИХ СУБЈЕКАТА и Правилника о суфинансирању мера енергетске санације породичних кућа и станова.

 Комисија разматра пријаве и у складу са условима Јавног позива утврђује прелиминарну листу директних корисника.

 Прелиминарну листу директних корисника Комисија објављује на огласној табли Општинске управе и званичној интернет страници општине Љубовија, у року од 15 дана од дана истека рока за подношење пријава.

 Учесници Јавног позива имају право увида у поднете пријаве и приложену документацију по утврђивању прелиминарне листе директних корисника, у року од три дана од дана објављивања листе.

 На прелиминарну листу директних корисника учесници јавног позива имају право приговора Комисији у року од осам дана од дана њеног објављивања.

 Комисија је дужна да размотри поднете приговоре на прелиминарну листу директних корисника као и да донесе Одлуку о приговору, која мора бити образложена, у року од 15 дана од дана његовог пријема.

 О спроведеном поступку Комисија води записник и сачињава Предлог коначне Одлуке о избору привредних субјеката у спровођењу мера енергетске санације и исту доставља Општинском већу на усвајање.

Општинско веће општине Љубовија доноси Одлуку о избору привредних субјеката у спровођењу мера енергетске санације.

 Одлука Општинског већа општине Љубовија о избору привредних субјеката у спровођењу мера енергетске санације објављује се на огласној табли Општинске управе и званичној интернет страници општине Љубовија.

**X. ПОСТУПАК РЕАЛИЗАЦИЈЕ**

 Општина Љубовија ће закључити технички споразум о спровођењу мера енергетске санације са привредним субјектима који буду изабрани. Предмет споразума ће бити обавезе обеју страна у Јавном позиву.

 Након потписивања Уговора о сарадњи са привредним субјектима, Општина расписује јавни позив за избор крајњих корисника (домаћинстава). Обавеза је да крајњи корисник приликом пријаве предмере/префрачуне узме само од директних корисника који су одабрани у претходној фази.

 Након избора појединачних пројеката грађана и утврђивања коначног броја корисника по привредном субјекту, потписују се тројни уговори између оппштине Љубовија, директног корисника и крајњег корисника о реализацији мера енергетске санације.

 Општина ће вршити пренос средстава искључиво директним корисницима а не крајњим корисницима, након што појединачни крајњи корисник изврши уплату директном кориснику целокупну своју обавезу и након завршетка реализације мере.

 Услов да се пренесу средства директном кориснику је потврда Комисије да су радови изведени како је предвиђено предмером и предрачуном који је грађанин предао када се пријавио за меру као и у складу са записником Комисије о обављеном изласку на терен, а након извршених радова.

 Општина ће вршити пренос средстава изабраним привредним субјектима у складу са закљученим уговором.

 Контролу извршења уговорених обавеза извршиће надлежни органи који су задужени за урбанизам односно заштиту животне средине, у сарадњи са Комисијом.

 Привредни субјекти су дужни да Комисији за реализацију мера енергетске санације (у даљем тексту Комисија), у сваком моменту, омогуће контролу реализације активности и увид у сву потребну документацију.

 Контролу извршења уговорених обавеза извршиће Комисија.

 Привредни субјекти достављају Општинској управи захтев за исплату средстава за суфинансирање мера енергетске санације по основу обављених радова или извршених услуга. Уз захтев достављају фотокопију издатог рачуна за извршене радове и услуге.

 Пренос средстава врши се у складу са прописима којима се уређује пренос средстава, а након што:

1. Комисија провери да ли су активности стварно реализоване, и то констатује записником;
2. крајњи корисник директном кориснику исплати испоручена добра/извршене услуге у износу умањеном за одобрена бесповратна средства;
3. директни корисник достави захтев за исплату средстава.
4. директни корисник достави потврду да је крајњем кориснику предао све потребне атесте и сву пратећу документацију (гаранција).

 На основу захтева за исплату и записника Комисије Општина врши исплату из буџета.

Број: 06-137/2022-02

Љубовија, 08.06.2022. године

 ПРЕДСЕДНИК

 ОПШТИНСКОГ ВЕЋА

 Милан Јовановић с.р.